

**Жоғары және жоғары оқу орнынан кейінгі білімі бар мамандарды даярлауға 2020-2024 оқу жылдарына арналған мемлекеттік білім беру тапсырысын бекіту туралы**

Нұр-Сұлтан қаласы әкімдігінің 2021 жылғы 8 қаңтардағы № 107-15 қаулысы. Нұр-Сұлтан қаласының Әділет департаментінде 2021 жылғы 12 қаңтарда № 1304 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңы 27-бабы 1-тармағының 15) тармақшасына, "Білім туралы" 2007 жылғы 27 шілдедегі Қазақстан Республикасы Заңы 6-бабы 3-тармағының 7) тармақшасына, "Еңбек нарығының қажеттіліктерін ескере отырып, техникалық және кәсіптік, орта білімнен кейінгі, жоғары және жоғары оқу орнынан кейінгі білімі бар кадрларды даярлауға, жоғары және (немесе) жоғары оқу орнынан кейінгі білім беру ұйымдарының дайындық бөлімдеріне, сондай-ақ мектепке дейінгі тәрбиелеу мен оқытуға, орта білім беруге мемлекеттік білім беру тапсырысын орналастыру қағидаларын бекіту туралы" Қазақстан Республикасы Білім және ғылым министрінің 2016 жылғы 29 қаңтардағы № 122 бұйрығына (Нормативтік құқықтық актілерді мемлекеттік тіркеу тізілімінде № 13418 болып тіркелген, 2016 жылғы 21 мамырда "Егемен Қазақстан", "Казахстанская правда" газеттерінде жарияланған) сәйкес Нұр-Сұлтан қаласының әкімдігі ҚАУЛЫ ЕТЕДІ:

      1. Жоғары және жоғары оқу орнынан кейінгі білімі бар мамандарды даярлауға 2020-2024 оқу жылдарына арналған мемлекеттік білім беру тапсырысы қосымшаға сәйкес бекітілсін.

      2. "Нұр-Сұлтан қаласының Білім басқармасы" мемлекеттік мекемесі (бұдан әрі – Басқарма) жергілікті бюджет қаражаты есебінен "360 057 015 "Жоғары және жоғары оқу орнынан кейінгі білімі бар мамандарды даярлау және білім алушыларға әлеуметтік қолдау көрсету" бюджеттік бағдарламасының әкімшісі болып белгіленсін.

      3. Басқарма басшысы Қазақстан Республикасының заңнамасында белгіленген тәртіпте:

      1) осы қаулының әділет органдарында мемлекеттік тіркелуін;

      2) осы қаулы мемлекеттік тіркелген күнінен бастап күнтізбелік он күн ішінде оның көшірмесін Нұр-Сұлтан қаласының аумағында таратылатын мерзімді баспа басылымдарында ресми жариялау үшін жіберуді;

      3) осы қаулы ресми жарияланғаннан кейін Нұр-Сұлтан қаласы әкімдігінің интернет-ресурсында орналастырылуын;

      4) осы қаулы мемлекеттік тіркелгеннен кейін он жұмыс күні ішінде әділет органдарына осы тармақтың 2), 3) тармақшаларымен көзделген іс-шаралардың орындалуы туралы мәліметтерді ұсынуды қамтамасыз етсін.

      4. Осы қаулының орындалуын бақылау Нұр-Сұлтан қаласы әкімінің орынбасары Б.М. Мәкенге жүктелсін.

      5. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Әкім* | *А. Кульгинов* |

|  |  |
| --- | --- |
|  | Нұр-Сұлтан қаласы әкімдігінің 2021 жылғы 8 қаңтардағы № 107-15 қаулысына қосымша |

**Жоғары және жоғары оқу орнынан кейінгі білімі бар мамандарды даярлауға 2020-2024 оқу жылдарына арналған мамандықтар бөлінісінде мемлекеттік білім беру тапсырысы орналастырылатын жоғары оқу орындарының тізбесі**

|  |  |  |  |  |
| --- | --- | --- | --- | --- |
| №  Р/с | ЖОО атауы | Мамандықтың коды | Мамандық | Жоғары білім бойынша бөлінген мемлекеттік білім беру тапсырысының саны |
| 1 | 2 | 3 | 4 | 5 |
| Жоғары білім | | | | |
| 1. | "Астана халықаралық университеті" жауапкершілігі шектеулі серіктестігі | 6В01201 | Мектепке дейінгі оқыту және тәрбиелеу | 1 |
| 2. | 6В01301 | Педагогика және бастауыш сыныпта оқыту әдістемесі | 7 |
| 3. | 6В01702 | Орыс тілі мен әдебиеті пәндері мұғалімдерін даярлау | 53 |
| 4. | 6В01506 | Математика пәні мұғалімдерін даярлау | 28 |
| 5. | 6В01701 | Шет тілі пәні мұғалімдерін даярлау | 263 |
| 6. | 6В01501 | Информатика пәні мұғалімдерін даярлау | 14 |
| 7. | 6В01101 | Педагогика және психология | 7 |
| 8. | 6В01505 | Физика пәні мұғалімдерін даярлау | 7 |
| 9. | 6В01503 | Химия пәні мұғалімдерін даярлау | 31 |
| 10. | 6В01502 | Биология пәні мұғалімдерін даярлау | 25 |
| 11. | 6В01504 | География пәні мұғалімдерін даярлау | 6 |
| 12. | 6В01601 | Гуманитарлық пәндерге мұғалімдерді даярлау | 3 |
| Жиыны: | | 445 |
| Жоғары оқу орнынан кейінгі білім | | | | |
| 13. | "Астана халықаралық университеті" жауапкершілігі шектеулі серіктестігі | 7М06101  7М06102  7М06103 | Ақпараттық технологиялар | 7 |
| 14. | 7М01701 | Шет тілі пәні мұғалімдерін даярлау | 11 |
| Жиыны: | | 18 |
| Жиыны: 463 | | | | |
| Жоғары білім | | | | |
| 15. | "Нұр-Мүбарак" "Египет ислам мәдениеті университеті" жеке мекемесі | 6В02201 | Исламтану | 2 |
| 16. | 6В02202 | Дінтану | 1 |
| 17. | 6В02203 | Теология | 10 |
| Жиыны: | | 13 |
| Жоғары оқу орнынан кейінгі білім | | | | |
| 18. | "Нұр-Мүбарак" "Египет ислам мәдениеті университеті" жеке мекемесі | 7М02201 | Исламтану (магистратура) | 2 |
| Жиыны: | | 2 |
| Жиыны: 15 | | | | |
| Жоғары оқу орнынан кейінгі білім | | | | |
| 19. | "Астана медицина университеті" коммерциялық емес акционерлік қоғамы | 7R11020 | Отбасылық медицина | 25 |
| 20. | 7R09120 | Педиатрия | 5 |
| 21. | 7R09102 | Акушерия және гинекология, соның ішінде балалар гинекологиясы | 25 |
| 22. | 7R09101 | Анестезиология және реаниматология, соның ішінде балалар анестезиологиясы және реаниматологиясы | 27 |
| 23. | 7R09108 | Жұқпалы аурулар, соның ішінде балалар жұқпалы аурулары | 25 |
| 24. | 7R09113 | Неврология, соның ішінде балалар неврологиясы | 14 |
| 25. | 7R09104 | Гастроэнтерология, соның ішінде балалар гастроэнтерологиясы | 8 |
| 26. | 7R09128 | Травматология-ортопедия, соның ішінде балалар травматология-ортопедиясы | 4 |
| 27. | 7R09109 | Кардиология, соның ішінде балалар кардиологиясы | 5 |
| 28. | 7R09111 | Радиациялық диагностика | 6 |
| 29. | 7R09133 | Эндокринология, соның ішінде балалар эндокринологиясы | 9 |
| 30. | 7R09115 | Нефрология, соның ішінде балалар нефрологиясы | 6 |
| 31. | 7R09112 | Сәулелік терапия | 1 |
| 32. | 7R09123 | Ревматология, соның ішінде балалар ревматологиясы | 15 |
| 33. | 7R09122 | Пульмонология, соның ішінде балалар пульмонологиясы | 29 |
| 34. | 7R09119 | Офтальмология, соның  ішінде балалар офтальмологиясы | 19 |
| 35. | 7R09118 | Оториноларингология, соның ішінде балалар оториноларингологиясы | 19 |
| 36. | 7R09114 | Неонатология | 8 |
| 37. | 7R09139 | Жедел кезек күттірмейтін медициналық көмек | 3 |
| 38. | 7R09130 | Дене медицинасы және оңалту | 22 |
| 39. | 7R09121 | Психиатрия, соның ішінде балалар психиатриясы | 12 |
| Жиыны: | | 287 |
| Жиыны: 765 | | | | |

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК